হয়বতনগর এ ইউ কামিল মাদ্রাসা
হয়বতনগর আনওয়ারুল উলুম (এ ইউ) কামিল মাদরাসা, কিশোরগঞ্জ ঢাকা বিভাগের কিশোরগঞ্জ জেলার সদর উপজেলার একটি প্রাচীন আলিয়া মাদ্রাসা। এই মাদ্রাসাটি ১৯৩৪ সালে প্রতিষ্ঠিত হয়েছিলো, যা বর্তমানে কিশোরগঞ্জ জেলার একটি ঐতিহ্যবাহী ইসলামী শিক্ষাপ্রতিষ্ঠানে পরিণত হয়েছে। জাতীয় শিক্ষা সপ্তাহ ২০০২ এ শ্রেষ্ঠ শিক্ষাপ্রতিষ্ঠান হিসেবে স্বীকৃতি লাভ করে। বর্তমানে এই মাদ্রাসার অধ্যক্ষ হলেন মোহাম্মদ আজিজুল হক।